Werderanske ST –
FC Energija Choćebuz 0:7 (0:3)
Zestawa hosći: Sebald – Badu, Hildebrandt, Böhmert (69. Slamar), Borgmann, Hofmann (46. Erlbeck), Eisenhuth (46. Geisler), Sherbakovski, Abu-Alfa, Heike (59.Thiele), Wähling (62.Wagner)
Kaž wočakowane je so regionalny koparski ligist FC Energija Choćebuz pola nižoklasoweho mustwa Werderanske ST w štwórćfinalu krajneho pokalneho wubědźowanja jasnje přesadźił. Přećiwo zastupjerjej Braniborskeje ligi rěkaše po dosć jednostronskej partiji na kóncu 7:0 za aktualneho druheho regionalneje ligi. Za faworita trjechi před 1 500 přihladowarjemi Choćebuski kapitan Axel Borgmann hnydom trójce (18., 56., 76.), dwójce zapisa so Tim Heike (33., 34.) do lisćiny třělcow. Tuta wudospołnja so přez wrota Jana Shcherbakovskeho (71.) a Niclasa Erlbecka. Posledni přetwori pokutny kop w 88. min. Po swojim zranjenju křižneho paska, při zahajenju sezony přećiwo Luckenwalde, měješe wrotar Alexander Seebald swoju prěnju hru, w kotrejž pak měješe lědma móžnosće, swoje kmanosće pokazać.
nno_Latn szl_Latn nno_Latn szl_Latn